Občina Duplek je nastala 1994 iz velike Mariborske občine. Delovati je pričela 1.1.1995
Sestavlja jo 10 naselij: Sp.Duplek, Zg.Duplek, Ciglence, Dvorjane, Vurberk, Zg.Korena, Sp.Korena, Jablance, Žikarce in Zimica.

Občina se leži na severovzhodu obrobja Slovenskih goric, na jugovzhodu pa ob reki Dravi. 
Občina Duplek meri po površini okoli 3920 hektarjev in je pretežno hribovito gričevnata z majhnim delom ravninskega področja ob reki Dravi.
V občini zivi nekaj čez 6065 prebivalcev.  Mejne občine so Maribor, Ptuj, Starše, Lenart, Desternik in Miklavž na Dravskem polju. 

V skladu z Zakonom o lokalni samoupravi so organi občine občinski svet, župan in nadzorni odbor. V občini ni večjih industrijskih podjetij, prisotni podjetniki pa se večinoma ukvarjajo s storitvenimi dejavnostmi. Precej prebivalcev se ukvarja s kmetijstvom.
Največja naseljenost je v Zg. in Sp. Dupleku, najmanjša pa v naselju Zikarce. 
Na območju občine Duplek se nahajata dva krajinska parka, Krajinski park Drava in Krajinski park Kamenščak. V občini so najbolj znane razvaline gradu Vurberk več na http://users.volja.net/s_gusti/index.htm, ki so ga zavezniška letala februarja 1945 zbombardirala. Izguba Vurberka, poleg Ptuja najlepšega srednjeveškega gradu v Podravju je nenadomestljiva, posebej, ker bi ga bilo po vojni še mogoče rešiti. Vendar ga je doletela enaka usoda, kot mnoge druge gradove na slovenskem - obsodba na propad. Še desetletja po zavezniškem bombardiranju so kljubovali uničevalni stihiji kot opomin in spomin deli zidov in nebo prebadajoči dimniki, ki so se videli daleč po Dravskem in Ptujskem polju, ozemlju kateremu je grad v davnini tako mogočno gospodoval. Ruševine gotsko - renesančnega gradu v Vurberku stojijo na kopastem griču, na strmi levi obali reke Drave. 

Grad je imel zelo pomembno strateško lego, zlasti za čas Ogrov, sezidan pa je bil na ozemlju s staro naselitveno kontinuiteto, ki jo izpričujejo ostanki gradišča z okopom ob njegovem vznožju nad dravskim bregom. Ime gradu se je skozi njegovo zgodovino večkrat spreminjalo, čeprav je ohranjalo svoj osnovni pomen. "Wurm" namreč pomeni v nemščini črv, pravljična kača -zmaj, ki je upodobljen tudi v grbu vurberških lastnikov in današnje občine Duplek.

Grad se prvič omenja pod imenom Wrmberch - leta 1238 in to leto je tudi začetek slave Vurberka. 

V več stoletni zgodovini je grad v Vurberku menjal številne lastnike, v tem zapisu bomo omenili le nekatere, in sicer: 

Amelrik Hollemburški 

Hartnid I. Ptujski 

rodbina Stubenberg 

rodbina Athems 

rodbina Herberstein 

Grad je bil do leta 1907 v meščanskih rokah, tega leta pa so si ga znova pridobili Herbersteini *- grof Josef Herberstein, lastnik je bil vse do podržavljenja. 

1. marca leta 1923 je ruski Rdeči križ v njem ustanovil sanatorij za pljučne bolezni. Sanatorij je bil zaradi zelo ugodnih podnebnih razmer in priznanih strokovnjakov znan tudi v tujini. Vodil ga je dr. Bolesav Okolo-Kulak, v njem pa se je zdravilo tudi do 100 bolnikov. V tistem času je bil grad tudi delno prenovljen, napeljali so elektriko, vodovod, telefon in centralno kurjavo. Iz tega časa se je ohranilo precej fotografij, zlasti iz notranjosti gradu. 22. februarja 1945 so grad bombardirala zavezniška letala. Res je, da je bil po napadu delno uničen, vendar bi ga bilo po vojni še mogoče rešiti. Toda grad v Vurberku je bil, kot toliko drugih gradov in stavb na Slovenskem, obsojen na propad. In kolikor ga med vojno niso porušili zavezniki, smo ga po vojni uničili "sami". 

Po letu 1945 je grad sameval in propadal. Leta 1979 je Turistično društvo Vurberk obnovilo še ohranjeni del - spodnje dvorišče z vhodnim portalom, obzidje s strelnicami, ter dve manjši poslopji. 

Zanimiva je zlasti usoda raznih grajskih dragocenosti, pohištva, opreme ter umetniških predmetov. Mnogo so jih že leta 1907 prenesli z gradu, večinoma v Ptuj, deloma pa tudi v Gradec in v Libohovice na Češko. Manj znano je, da pravzaprav večji del zbirke v današnjem Ptujskem muzeju temelji na dragocenostih iz Vurberškega gradu. Lepo ohranjen in zadnja leta tudi v celoti obnovljen objekt je Marijina cerkev, prvotno gotska stavba, posvečena sv. Miklavžu zavetniku splavarjev in čolnarjev. 

Cerkev je prvič omenjena leta 1336. Poškodovali so jo Turki, luterani pa spremenili v molilnico, ki je imela protestantskega duhovnika od leta 1589 do 1616, ko so jo ponovno prevzeli katoličani. V Vurberku, v bližini cerkve so imeli protestanti tudi svoje pokopališče. 

Sedanja poznobaročna cerkev je bila zgrajena leta 1776. Oprema je delo Jožefa Holzingerja. Zlasti so zanimivi nagrobniki z reliefi vurberških graščakov iz 16. in 17. stoletja, ki se nahajajo na notranjih in zunanjih zidovih. Notranjost cerkve je leta 1894 poslikal Franc Gornik, Križev pot iz leta 1915 pa je Sojčevo delo. 

Poleg ogleda notranjosti cerkve ter opreme so vredni ogleda tudi reliefi (nagrobniki z napisi), ki jih v vurberški cerkvi ne manjka. 

Ob pogledu v zgodovino Vurberka ne smemo mimo upravno-politične ureditve, šolstva in drugih pomembnih institucijah. Z reformacijo šolstva je cesarica Marija Terezija s 6. decembrom 1774 ustanovila precej glavnih šol v mestih in več trivijalnih šol na podeželju. Vurberška šola ima začetek delovanja leta 1784, mnogo let pa je delovala v župnišču, kjer je soba v pritličju služila šolskemu pouku, manjša pa za stanovanje učitelju. Število otrok je iz leta v leto naraščalo in učilnica je postajala pretesna. Dne 28. avgusta 1888 je je bil položen z veliko slovesnostjo temeljni kamen za novo šolo, ki je bila dokončana 12. novembra 1889. Med obema vojnama je šola bila štirirazredna, med vojno je potekal pouk v nemškem jeziku, po koncu vojne pa je bila ustanovljena popolna osemletna Osnovna šola Vurberk. Šolo je obiskovalo tudi do 300 otrok, v posameznih oddelki pa je bilo tudi preko 50 učencev. Zaradi nenaklonjenosti občinskih oblasti (Maribor Tezno) je bil v letu 1962 ukinjen osmi razred, kasneje še sedmi in šesti, v letu 1982 pa je po odloku Občine Maribor Pobrežje začasno prenehala z delovanjem šola Vurberk. (za vedno!)

Sicer pa je Občina Duplek ekonomsko in socialno stabilna občina, ki je usmerjena v razvoj kvalitetnih bivalnih pogojev in ima tudi  večinoma urejeno komunalno, cestno in druzbeno infrastrukturo.S svojo vizijo razvoja ter vzpodbujanjem aktivnega sodelovanja občanov in vseh sodelavcev organov vodenja občine k stalnemu izboljševanju stanja zelimo doseči:
· območje privlačno za bivanje,turistično rekreacijsko območje,z pogoji za razvoj malega gospodarstva, z ohranjeno poselitvijo in krajino v podezelskem stilu, z zanimivo kulturno in naravno dediščino, ter z visoko stopnjo ohranjenosti okolja

V občini je več ali manj aktivnih štirideset društev med katerimi sta najaktivnejši                 PGD Dvorjane in PGD Korena.

Osrednja enota v občini je PGD Dvorjane, ki je v III kategoriji gas.enot in šteje z operativnimi člani, veterani, ženskami in mladino  preko sto članov.                                                 Opremljeno je na podlagi ocene ogroženosti in ima v svoji opremi: 

Kombinirano vozilo GVC 16/25 – MAN 10.224 LAEC z visokotlačno črpalko Ziegler

kombinirano vozilo GVC 16/30 – TAM 170 T14 z visokotlačno črpalko Rosenbauer R65

vozilo za prevoz moštva FORD TRANSIT

poveljniško vozilo LADA NIVA

Izolirni dihalni aparati Drager 4kos, Interspiro 2 kos.
prenosna črpalka Rosenbauer 1200 lit.  8/8

črpalka za umazane vode Honda 800 lit

črpalka Tomos 300 lit in Tomos MP2

potopna črpalka VCGE 505 (5 kos)

potopna črpalka VCGE 105 (7 kos)

reševalni čoln Maestral z motorjem Tomos 18

reševalni čoln Zodiak z  motorjem Yamaha 25.

reševalni čoln SOKO Mostar z motorjem Johnson 40

Cerade za pokrivanje 10x10 m 1kos,  5x5m 2 kosa

Naprava za polnjenje vreč z peskom 2 kos in vreče za nasipe ob poplavah.

PGD Korena je v II. Kategoriji in šteje z operativnimi člani, veterani, ženskami in mladino  preko sedemdeset članov.    

Opremljeno je na podlagi ocene ogroženosti in ima v svoji opremi: 

Avtocisterno GVC 16/50 TAM 130 z Turboinštitutovo srednjetlačno črpalko 1600 l/min  

Vozilo za prevoz moštva GVM1 Renault Master

Izolirni dihalni aparati Interspiro 4 kos

prenosna črpalka Rosenbauer 1200 lit.  8/8

črpalka za umazane vode Honda 800 lit

črpalka Tomos 300 lit in Tomos MP2

potopna črpalka VCGE 505 (2 kos)

potopna črpalka VCGE 105 (4 kos)  

cerade za pokrivanje 10x10 m 1kos,  5x5m 1 kosa

Obe društvi sta zadovoljivo opremljeni z UKW aparati in osebni javljalniki.

Imata iz Re Co Maribor daljinsko proženje elektronskih siren.

Društvi sestavljata gasilsko poveljstvo občine Duplek.

Poveljnik je Drozg Janko (jdrozg iz foruma)

Podpoveljnika sta oba društvena poveljnika. Seje sklicujemo po potrebi, na sestanke pa vabimo vse od častnikov navzgor in funkcionarje. Delujemo po principu dogovora in ne preglasovanja.

Smo člani Gasilske zveze Maribor. Imamo pa tudi podpisano pogodbo z JZZPR Maribor ta zapletena kratica pomeni Poklicno enoto Maribor, ki nam pride ob vsakem času pomagati in s katero vzorno sodelujemo in smo ji za pomoč hvaležni.

Pobrateni smo PIGD Tovarne meril Slovenj Gradec. Listino o partnerstvu imamo podpisano z FF Lebring St. Margarethen Avstrija, aktivno pa sodelujemo z gasilci iz Mute,Dornave,Fehring Avstrija, Rancarskim društvom Duplek in Rafting klubom Maribor 

Naše druge negasilske aktivnosti:

Do nedavnega pomoč pri organizaciji Slovenskega festivala ansamblov z diatonično harmoniko in večglasnim petjem na Vurberku, gasilsko stražo še vršimo zdaj, organizacija Pustnega karnevala v Občini Duplek, postavitev majskega drevesa.

Več na : http://users.volja.net/s_gusti/album1.htm
              http://www.zupnija-dvorjane.si/
              http://www.o-korena.mb.edus.si/korena.html     

              http://www.duplek.si/index2.htm
Dobrodošli pri nas! 

Zbral: jdrozg                                

